Spodná bielizeň, v ktorej sa budete cítiť ako v bavlnke
Januľa je značka spodnej bielizne vyrábaná na Slovensku, je výsledkom alchýmie medzi neustálym výskumom materiálov, módnych trendov a kvality, no predovšetkým z vášne pre ženský svet.
Výber najlepších materiálov, pozornosť venovaná detailom v každej fáze výroby, od náčrtu až po hotový výrobok. Slovenská značka, ktorá vyrába malé množstvá pre zabezpečenie vysokej kvality vytvorením exkluzívneho a ručne vyrábaného produktu. Každý kúsok je originál.
Koľkokrát sa vám stalo, že pri výbere spodnej bielizne ste mali problém s veľkosťou košíkov, skombinovaním vrchného a spodného dielu v rámci setu, prípadne sa vám set páčil, no materiál bol nevyhovujúci. A tie farby!
Predstavte si ideálny svet, v ktorom nosíte spodnú bielizeň na mieru, prispôsobenú vašim krivkám a potrebám. Tak komfortnú, ženskú, s rafinovaným strihom, ktorí ladí k vašej pokožke, zakrýva nedostatky a dáva vyniknúť vašim prednostiam.
Sen? Ale kdeže!
Dnes viac, než kedykoľvek predtým, bielizeň šitá na mieru je pre nás dostupenejšia než by sme si boli mysleli. Zoznámte sa s Jankou, zakladateľkou značky Januľa.
Cíťte sa ako v bavlnke
Maximálne pohodlie, ženskosť a funkčnosť – to sú atribúty, ktoré spĺňajú sety spodnej bielizne od Slovenky Janky, ktorá kedysi šila spoločenské šaty na mieru. Základom každého jedinečného kúsku bielizne je príjemný prírodný materiál – bavlnený úplet, ktorý sa vynikajúco kombinuje s nežnou čipkou. Vybrať si môžete rôzne strihy, vzory, prevedenia a samozrejme farby. Keďže sme každá iná, sety je možné upravovať na mieru podľa vašich požiadaviek.
Zvyk je železná košeľa, vernosť železná spodná bielizeň.
Buďme verné svojmu telu, načúvajme jeho potrebám, rozmaznávajme sa! Vedeli ste, že výber správnej spodnej bielizne môže na počkanie vykúzliť zvodnú postavu, osviežiť váš šatník, okoreniť vzťah či pomôcť zmierniť problémy s častými zápalmi "tam dole"?
Queendom.sk podporuje slovenskú tvorbu, handmade a kreatívne duše :)